Þar sem að ég ferðast ansi mikið vegna vinnu minnar þá sting ég nefi mínu inn í verslanir af og til. Það eru mjög margir sem halda að maður geri ekki annað en að versla þegar maður er í stoppum en það er allavega ekki þannig hjá mér, kannski einhverjum, ég veit það ekki. Ég nýti þessi stopp yfirleitt í hvíld og rólegheit, og borða stundum góðan mat. Ef ég væri ávallt í verslunum, þá fengi ég nú ekki mikið útborgað, haha.
En allavega, þá var ég í Canada um daginn og og keypti nokkra hluti sem mig langar að sýna ykkur…
Marmarabakkann fann ég í verslun sem heitir Winners, sem er eins og Marshalls í Bandaríkjunum ef þið þekkið til hennar. Þarna eru vörur sem eru “last season” frá allskonar merkjum og er alveg ofboðslega misjafnt hvað maður finnur þarna inni. En vá hvað ég hef fundið mikið af sniðugu, fallegu og ódýru í þessum verslunum, þá aðallega Marshalls. Þessi bakki lá þarna einn og yfirgefinn á $14, sem er auðvitað gjöf en ekki gjald!
Svo fór ég í /Anthropologie/ og keypti falleg kerti. Eins og margir vita þá eru Voluspa kertin vinsælu seld þar og það voru einmitt þau sem ég verslaði. Ég viðurkenni nú alveg að ég skoðaði þau sem að mér þótti fallegust útlitslega séð…En þessi tvö rötuðu í körfuna mína…Bourbon Vanille er ótrúlega góð lykt, mmm.
Svo keypti ég kerti sem heitir Capri Blue Mercury sem ég á erfitt með að finna lýsingarorð fyrir. Já lyktin er svo góð! Ég “neyðist” til að fara aftur sem fyrst í Anthropologie og versla annað kerti þar sem að ég gaf tengdamóður minni þetta…
Capri Blue Mercury
Já þar hafið þið það, fjórir fallegir hlutir á þessum ágætis fimmtudegi.
Ég sýni ykkur síðan þessa fínu hluti þegar þeir finna sér góðan stað á heimilinu á snappinu um helgina.
IKEA BESTÅ: BEST!